cyanic-selkie/wikianc huggingface dataset:
Esa Sulkava
Esa Sulkava (s. 14. toukokuuta 1937 Tampere) on suomalainen urheilutoimittaja. Hän työskenteli Helsingin Sanomien jääkiekkotoimittajana 1960–1970, Ilta-Sanomien urheilutoimituksen päällikkönä 1970–1996 ja lehden erikoistoimittajana 1996–2002. Sulkava valittiin Vuoden urheilutoimittajaksi 1990. Pro Urheilu -mitali hänelle myönnettiin 2011 ja Sulkava on myös Suomen jääkiekkoleijona numero 218.
Anssi Niemi
Anssi Niemi (s. 1990) on suomalainen näyttelijä. Hän on opiskellut näyttelijäksi teatterikorkeakoulussa vuodesta 2016. Hän on myös Kellariteatterin jäsen (vuodesta 2011) sekä Ylioppilasteatterin jäsen (vuodesta 2013). Ylioppilaaksi hän valmistui Kallion lukiosta vuonna 2009.
Voróklini
Voróklini ( tai Βορόκλινη) eli Oróklini (Ορόκληνη tai Ορόκλινη) on kylä ja kyläyhdyskunta (koinótita) Lárnakan alueella Kyproksen tasavallassa Kyproksen saarella. Sen väkiluku on (2011).
pienoiskuva|vasen|240px|Oróklini-järveä. Voróklinin kylä sijaitsee Kyproksen kaakkoisosassa noin kahdeksan kilometriä Lárnakasta pohjoiskoilliseen. Kylän eteläpuolella sen ja merenrannan välissä sijaitsee Oróklinin järvi (Λίμνη Ορόκλινης, Límni Oróklinis), joka on suojeltu ja Natura 2000 -aluetta.
Xylofágou
Xylofágou on kylä ja kyläyhdyskunta (koinótita) Lárnakan alueella Kyproksen tasavallassa Kyproksen saarella. Sen väkiluku on (2011).
Xylofágoun kylä sijaitsee Kyproksen kaakkoisosassa linnuntietä noin 18 kilometriä lounaaseen Famagustasta lähellä Ison-Britannian Dekéleian tukikohta-aluetta.
Guy Topelius
Guy Leopold Nikolai Topelius (Toppelius) (10. toukokuuta 1887 Helsinki – 4. toukokuuta 1941 Kirkkonummi) oli suomalainen maisteri, tilanomistaja ja ruotsin kielellä kirjoittanut kirjailija.
Henkilöhistoria
Guy Topeliuksen vanhemmat olivat reistraattori, hovineuvos Georg Alexander Leopold Toppelius ja Nadescha Kiseleff. Topelius oli konsuli ja sokeritehtailija Feodor Kiseleffin sisarenpoika ja hän peri 1922 Kiseleffin omistaman 3 000 hehtaarin suuruisen Oitbackan kartanon Kirkkonummella.
Guy Topelius oli naimisissa 1910–1939 Anna Hilja Sofia Tawaststjernan kanssa. Liitto päättyi avioeroon.
Wilhelm Miklas
Wilhelm Miklas (15. lokakuuta 1872 Krems an der Donau, Itävalta-Unkari – 20. maaliskuuta 1956 Wien, Itävalta) oli itävaltalainen poliitikko. Hän toimi Itävallan liittopresidenttinä vuosina 1928–1938. Ennen presidentiksi tuloaan hän oli Itävallan parlamentissa 1907–1914.
Linda Tanner
Linda Tanner, o. s. Anttila (24. kesäkuuta 1882 Tyrväntö – 10. marraskuuta 1978 Helsinki) tunnetaan parhaiten ministeri ja puoluejohtaja Väinö Tannerin puolisona. Hän kirjoitti myös muistelmateoksen sekä suomensi muutamia kirjoja.
Henkilöhistoria
Linda Tannerin isä oli kalastaja Kalle Anttila. Hän pääsi ylioppilaaksi ja opiskeli vuodesta 1903 Helsingin yliopistossa fysiikkaa ja matematiikkaa. Linda tapasi Väinö Tannerin vuonna 1907 Ylioppilaiden Sosialidemokraattisen Yhdistyksen kokouksessa. Vuonna 1909 he solmivat avioliiton, joka virallistettiin 1918 siviiliavioliiton tultua lailliseksi kyseisen vuoden alusta alkaen. Heillä oli kahdeksan lasta, joista yksi oli lääkäri, tietokirjailija ja terveyskasvattaja Maija Taka (1912–1984). Vuonna 1923 Väinö Tanner osti Sorkin tilan Vihdistä ja tämän tilan hoito jäi paljolti Linda Tannerin vastuulle.
Kiovan raitioliikenne
pienoiskuva|Tatra T3SU:t ovat olleet Kiovan yleisimpiä raitiovaunuja. Tässä raitiovaunut ovat Kontraktovan aukiolla, ja taustalla näkyy Pyhän Andreaan kirkko. pienoiskuva|Pesa Twist Kiovassa Kiovan raitioliikenne (ukrainaksi Київський трамвай) on Ukrainan pääkaupungissa Kiovassa toimiva raitiotiejärjestelmä. Järjestelmä oli Venäjän keisarikunnan ensimmäinen sähköraitiotie ja Euroopan kolmas Berliinin ja Budapestin raitioteiden jälkeen. Kiovan raitiotiet koostuvat 139,9 kilometristä rataa, johon sisältyy kaksi pikaraitiotietä (yhteensä 14 km), 21 raitiolinjasta ja 523 raitiovaunusta. Järjestelmän huolto on kuitenkin laiminlyöty, käytössä olevan radan määrä pienenee nopeasti ja raitioteitä korvataan linja- ja johdinautoilla.
Kiovan raitioliikenteen liikennöitsijä on kunnallinen Kyivpastrans, joka liikennöi myös Kiovan busseja, johdinautoja ja paikallisjunia.
Venäjän keisarikunnan aikana
Hevosraitiotien rakentamista suunniteltiin jo ennen vuotta 1886, mutta nämä suunnitelmat eivät kuitenkaan koskaan edenneet toteutusvaiheeseen. Vuonna 1886 insinööri Amand Struve aloitti rakennushankkeen ja ensimmäinen hevosraitiovaunu tuli ajoon 30. heinäkuuta 1891. Elokuun ensimmäiseen päivään mennessä raitiolinja ulottui Tsaarin aukiolta Demiivskan aukiolle.
Pian raitiotien liikennöinnin alettua ilmaantui monia ongelmia. Suurin ongelma oli Kiovan mäkinen maasto. Bohdan Khmelnytsky -kadulla kaksi hevosta eivät jaksaneet vetää raitiovaunua mäkeä ylös. Tämän vuoksi lisättiin kaksi hevosparia, mutta tilanne ei siltikään parantunut. Ongelma yritettiin ratkaista höyrykoneen avulla, mutta höyrykoneet tuottivat paljon melua, joka pelästytti hevoset ja ihmiset sekä saastuttivat ilmaa..
Raitioliikenteen kokemat ongelmat järkyttivät Struvea, joka oli vuonna 1890 kirjoittanut Kiovan kaupungin hallinnolle kirjeen, jossa ehdotettiin raitiovaunuissa käytettäväksi sähkömoottoreita turvallisuuden parantamiseksi ja käytön helpottamiseksi. Kiovan lennätinpalvelun hallinto vastusti muutosta, koska heidän mielestään sähkömoottorit olisivat häirinneet puhelin- ja lennätinjärjestelmiä.
Kaksi ensimmäistä sähköraitiovaunua saapuivat Kiovaan 3. toukokuuta 1892. Struven veljekset valmistivat raitiovaunut Moskovan lähellä sijainneessa tehtaassa, ja ne perustuivat amerikkalaiseen suunnitteluun. Samana päivänä moottoreita kokeiltiin tasaisella Sahaydachny-kadulla, ja uudelleen 8. toukokuuta Podil-kadun ja H’reštšatyk-kadun välisellä radalla.
Vuonna 1893 sähköraitioliikenteen tuotot ylittivät raitiovaunujen huoltokustannukset. Sähköraitiovaunuja käytettiin lähinnä paikoissa, joissa hevos- tai höyryraitiovaunuilla oli vaikeuksia. Hevosraitiovaunuja käytettiin vuoteen 1895 saakka ja höyryraitioliikenne jatkui vuoteen 1904 asti. Tuolloin rakennettiin Datša-tyyppinen dieselsähköinen syöttöasema Puschya-Vodytsia-radalle. Asema oli käytössä 1930-luvulle saakka. Tuon ajan raitiovaunut käyttivät vain vähän tehoa, joten kaikki radalla käytetyt sähköraitiovaunut liikkuivat niin hitaasti, että matkustajat pääsivät nousemaan kyytiin ja kyydistä, vaikka raitiovaunu pysyi liikkeellä.
"Jos Kiovan maasto ei olisi ollut niin ainutlaatuinen, olisi mennyt monta vuotta ennen, kuin sähköä olisi käytetty raitiovaunujen käyttövoimana. "
Raitiovaununkuljettajien suurin ongelma oli alkuaikoina kalusto. Kun kaupungin rautatie- ja raitiotiekalustosta vastannut Lazar Brodsky kuoli, kalusto siirtyi belgialaiselle huutokauppayhtiölle, ja raitioteitä alettiin liikennöidä belgialaisilla Pullman-vaunuilla, joissa oli pehmeät venetyyliset istuimet. Mutta näistä istuimista kuten vanhempien saksalaisten vaunujenkaan istuimista ei ollut mitään iloa raitiovaununkuljettajille, jotka joutuivat seisomaan avonaisilla etusilloilla tuulessa, sateessa ja pyryssä.
Neuvosto-Ukrainassa
13. maaliskuuta 1961 Podilsken raitiovaunuvarikkoon osui suuri maanvyöry, joka peitti varikon savilietteeseen ja tappoi suurimman osan henkilökunnasta. Lisäksi kymmeniä ihmisiä kuoli raitiovaunuihin ja busseihin varikon viereisessä risteyksessä maanvyöryn ja sitä seuranneen oikosulun vuoksi.
30. joulukuuta 1978 Kiovaan avattiin Neuvostoliiton ensimmäinen pikaraitiolinja, joka yhdisti Victorian aukion Pivdenna Borshchahivkan asuinalueeseen. Samana vuonna Kiova saavutti historiansa ennätyksen raitiolinjojen kehittämisen suhteen. Tuona vuonna raitiolinjojen pituus kohosi 285 kilometriin, kalustoa oli 909 vaunua ja matkustajia 396 miljoonaa.
Linjat ja varikot
pienoiskuva|Podilsken raitiovaunuvarikko Kiovassa on 23 käytössä olevaa raitiolinjaa, joista viisi on pikaraitiolinjoja. Raitioteitä on kaksi erillistä: itäinen ja läntinen. Käytössä olevia raitiolinjoja on yhdeksästä kymmenestä piiristä (ei Holosijivin piirissä).
Kalusto
Kiovan raitioteillä käytetään monia erilaisia raitiovaunutyyppejä, joista osa on suunniteltu Moskovassa ja valmistettu Riiassa, osa on valmistettu ČKD Tatralla, Prahassa, ja jotkut vaunut on valmistettu Kiovassa. Seuraavassa taulukossa on vain osa raitioteillä käytössä olevista ja olleista raitiovaunuista. Puolalaisen Pesan kanssa päästiin sopimukseen uusien Fokstrot-raitiovaunujen toimittamisesta kaupunkiin. Kymmenen raitiovaunua toimitettiin joulukuuhun 2016 mennessä.
Välineellinen ehdollistuminen
Välineellinen ehdollistuminen (myös operantti ehdollistuminen ) on B. F. Skinnerin eläinkokeiden pohjalta muodostama malli ehdollistumisesta.
Välineellisessä ehdollistumisessa opitaan erehdyksen ja oikein tekemisen avulla. Siinä käytetään vahvistajaa, joka on usein palkinto, mutta voi olla myös negatiivinen vahvistaja tai rangaistus. Vahvistajan avulla saadaan ihminen tai eläin tekemään tai olemaan tekemättä jokin asia. On tärkeää, että palkinto tai rangaistus seuraa välittömästi sitä toimintaa, jota vahvistetaan, jotta eläin pystyy ymmärtämään niiden yhteyden. Esimerkkinä voi olla lapsi, joka ei osaa käyttäytyä. Kun hän käyttäytyy oikein, hänet palkitaan makeisilla. Tätä kutsutaan positiiviseksi vahvistamiseksi. Positiivinen ja negatiivinen vahvistaminen on todettu tehokkaammaksi oppimiskeinoksi kuin rankaiseminen. On myös tärkeää, että vahvistaja on oikeanlainen. Nälkäiselle ruoka on hyvä vahvistaja, mutta kylläiselle se on huono, ja voi estää välineellisen ehdollistumisen toteutumisen.
Positiivinen vahviste: tilanteeseen lisätään jotain, jotta edeltävä käytös lisääntyy. Esimerkiksi tilanne, jossa koira istuutuu ja tämän jälkeen koiralle annetaan mieluisa herkkupalkkio. Istuulle meno tilanteessa lisääntyy.
Negatiivinen vahviste: tilanteesta poistetaan jotain, jotta edeltävä käytös lisääntyy. Esimerkiksi tilanne, jossa hevosen suitsiin pidetään yllä epämiellyttävää painetta kunnes hevonen pysähtyy, jolloin paine lopetetaan. Pysähtyminen tilanteessa lisääntyy.
Positiivinen rankaisu: tilanteeseen lisätään jotain, jotta edeltävä käytös vähenee. Esimerkiksi tilanne, jossa kissa raapii sohvankulmaa ja kissaa sumutetaan suihkupullolla, jonka se kokee epämiellyttäväksi. Sohvan raapiminen ihmisen nähden vähenee.
Negatiivinen rankaisu: tilanteesta poistetaan jotain, jotta edeltävä käytös vähenee. Esimerkiksi tilanne, jossa ihmisrakas koira hyppii ihmistä vasten huomiota vailla, mutta ihminen kääntyy pois, kunnes koira rauhoittuu. Rauhoittuminen tilanteessa lisääntyy.
Young Liberals of Canada
Young Liberals of Canada (ran. Jeunes libéraux du Canada, lyh. YLC / JLC) on Kanadan liberaalipuolueen nuorisojärjestö.
Jäseneksi voivat liittyä 14–25 -vuotiaat. Järjestö on kaksikielinen ja sen varapuheenjohtajat edustavat sekä englannin- että ranskankielisiä jäseniä.
YLC:lla on piirejä jokaisessa provinssissa, joiden alaisuudessa toimii paikallisia järjestöjä sekä yliopistoihin keskittyviä opiskelijajärjestöjä (eng. Campus Clubs).
Kanadan entinen pääministeri ja konservatiivisen puolueen puheenjohtaja Stephen Harper on nuoruudessaan ollut YLC:n opiskelijajärjestön jäsen silloisen liberaalin pääministerin Pierre Trudeaun innoittamana.
Toiminta ja kannanottoja
YLC suhtautuu myönteisesti mm. samaa sukupuolta olevien avioliittoon ja kannabiksen laillistamiseen.
Nuorisojärjestö on ajanut mm. äänestysikärajan laskemisen 16 (nykyinen ikäraja 18).
Se vaatii myös prostituution dekriminalisointia. YLC toi aloitteen liberaalipuolueen puoluekokoukseen 2019, jossa Justin Trudeau kehui järjestöä rohkeasta aloitteesta, muttei ottanut siihen suoraan kantaa. .
Vuonna 2014 YLC arvosteli Kanadan veripalvelua vanhanaikaisesta ja syrjivästä käytännöstä, joka kielsi miehiä luovuttamasta verta viiden vuoden ajan, mikäli näillä oli ollut seksisuhde toisen miehen kanssa. Nykyinen karenssiaika näissä tapauksissa on kolme kuukautta.
Sonata Arctican diskografia
Demot
1 Julkaistu ainoastaan Suomessa, 2 ainoastaan Japanissa.
3 Julkaistu nimellä Tricky Beans, 4 nimellä Tricky Means.
Sätra brunn
Sätra brunnin entinen kirkko toimii nykyään kylpylän vastaanottona; nykyinen kirkko on vuodelta 1867, ja siellä järjestetään jumalanpalveluksia lähinnä kesäisin.
Sätra brunnissa oli vuoden 2010 lopussa 335 asukasta.
Suurjärv (Kooraste)
pienoiskuva|Suurjärven hiekkapohjaista rantaa Suurjärv (myös Kooraste Suurjärv, Seegla järv, Kooraste järv) on Virossa Põlvamaalla Kanepin kunnassa Koorasten, Jõgeharan ja Rebasten kylissä sijaitseva järvi.
Suurjärv kuuluu Koorasten kylän järvialueeseen, johon kuuluu 15 järveä. Suurjärvi sijaitsee kahden laaksojakson risteyksessä.
Maantietoa
Järven pinta-ala on 42 hehtaaria ja se on 1,2 kilometriä pitkä ja 800 metriä leveä. Sen pohjoispuolella sijaitsee Koorasten kylä. Järvi on luodattu ja sen keskisyvyys on 6,1 metriä ja suurin syvyys 17,7 metriä. Järven eteläpäässä ja koillispäässä on matalaa. Koillispäässä sijaitsee myös matala Hirvesaar, jonka pinta-ala on 0,19 ha. Järven laskennalliseksi tilavuudeksi voidaan määrittää 0,0026 kuutiokilometriä eli 2,6 miljoonaa kuutiometriä. Järven rantaviivan pituus on 4,1 kilometriä ja järven rannat ovat puoliksi metsää ja puoliksi niittyä ja peltoa. Järven pohjoispuolelta kiertää Sihvan ja Järveren yhdistävä maantie 140.
Luontoarvoja ja luokittelu
Järvi on Vesipolitiikan puitedirektiivin (VPD) luokituksen (VRD 3) mukaan veden kovuuden osalta keskikova järvi, jonka vesimassa lämpötilakerrostuu.
Järvi luokitellaan limnologisesti samanaikaisesti sekä kovavetiseksi järveksi että miksotrofiseksi järveksi (, KM). Silloin järven veden kalkkipitoisuus on joko keskikorkea tai korkea ja sen ravinnepitoisuudet ovat korkeat. Järvi on tällöin rehevöitynyt. Järven vedessä on myös korkea humuspitoisuus.
Järvessä on runsaasti kalaa. Yleisimmät kalalajit ovat lahna ja hauki. Järvessä esiintyy myös yleisenä särki, ahven, pasuri, salakka, suutari, kiiski, made ja törö. Istutettuja lajeja ovat kuha, siika, peledsiika ja karppi.
Vesistösuhteita
Järven läpi virtaa Pühäjõgi eli Sillaotsa jõgi, joka alkaa Vidrike järvestä ja yhtyy Võhandujõgeen Jõgeharassa. Sen valuma-alueen pinta-ala 75,8 neliökilometriä muodostuu pääasiassa siihen laskevan Pühäjõen osuuden valuma-alueesta. Järveen laskee useita muita ojia, joista huomattavimmat voidaan mainita tässä. Järven eteläpäähän laskee Uiakatsi järven laskuoja. Samaan Vasara ots lahteen laskee myös Alopi oja, joka tuo yhdeksän muun järven vesiä. Niistä voidaan mainita Aalupi järv ja Otitiik. Järven pohjoisosaan laskee varsin pitkä ja lampirikas Lokuoja. Vedenpinnan korkeus on keskimäärin 112,9 m mpy.
Võhandu jõgi laskee Kuumajärveen, joka on Peipsijärven keskiosan nimi. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.
Endeavour (täsmennyssivu)
Endeavour voi tarkoittaa ainakin seuraavia:
FIFA 12
FIFA 12 on EA Canadan kehittämä ja Electronic Artsin julkaisema FIFA-pelisarjan yhdeksästoista osa. Peli julkaistiin useimmille pelialustoille syyskuussa 2011.
Muutokset ja uudet ominaisuudet
FIFA 12 sisältää edeltäjiinsä verrattuna useita muutoksia. Ensimmäistä kertaa useaan vuoteen pelin käyttöliittymään on tehty merkittäviä muutoksia. Vanhat päävalikot on korvattu sivuttaissuunnassa liikkuvalla valitsimella, joka pelin pelattavuustuottaja Aaron McHardyn mukaan on ”nopeampi ja käytännöllisempi kuin ylös ja alas liikutettavat valikot”.
Pelaaminen
Kaksi vuotta kehityksessä ollut paranneltu fysiikkamoottori ”Impact Engine” tuo peliin Electronic Artsin mukaan uskottavampia pelaajien yhteenottoja ja -törmäyksiä, parantaa pelaajien kestävyyden tarkkuutta ja lisää niihin tasokohtaisia eroja. Yhteentörmäyksiin on lisätty uusi animointijärjestelmä, joka muuttaa kaatumisen animaatiota fyysisten voimien ja pelaajien mukaan. Fysiikkamoottori vaikuttaa kaikkiin pelaajiin, joten jopa pallottomat pelaajat voivat kaatua tai joutua taklatuiksi. Uusi fysiikkajärjestelmä vaikuttaa myös suoraan pelaajien loukkaantumisiin ottelun aikana.
Uusi taktinen puolustuspelijärjestelmä pyrkii muuttamaan suhtautumista puolustukseen asettamalla sijoittumisen, syöttöjen katkaisemisen ja taklaamisen yhtä tärkeiksi elementeiksi. Puolustaessa on entistä tärkeämpää hidastaa hyökkääjien etenemistä ja painostaa niitä tekemään virheitä. Puolustava ”painostuspainike” on poistettu FIFA 12:sta, jotta peliin on saatu manuaalisempi puolustuskeino, vaatien enemmän tarkkuutta ja parempaa ajoitusta.
Tarkemmalla pallonhallintajärjestelmällä pelaaja voi kuljettaa palloa suojatessaan sitä, jolloin pelaaja ei joudu jäämään paikoilleen vaikeissa tilanteissa. Pelaajat voivat myös liikkua hitaammin ja ottaa useammin kosketuksia palloon, jotta pallo pysyy pelaajalla tiukemmin hallussa. Tekoälyn ohjaamat pelaajat ymmärtävät myös paremmin sijaintinsa kentällä. Jos esimerkiksi pallo on lähellä sivurajaa, pelaaja pitää sitä tiukemmin hallussa, jotta rajaheittoa ei tule.
Pelistä on myös poistettu joitain välianimaatioita. Esimerkiksi ennen kulmapotkua tai rajaheittoa pelaaja juoksee paikoilleen antamaan heiton tai potkun, katkon luovan animaation sijaan.
Vastaanotto
FIFA 12 sai pääosin positiivista palautetta kriitikoiden keskuudessa. Sen pistekeskiarvoksi Metacriticissa vakiintui 91 prosenttia Xbox 360 -versiolla ja 92 PlayStation 3 -versiolla. IGN-verkkolehti arvioi pelin olevan uudistustensa ansiosta yksi parhaista julkaistuista jalkapallopeleistä, mutta ei kuitenkaan paras. Suomen Gamereactor kiitteli peliä onnistumisistaan eri osa-alueilla, mutta kritisoi sitä pienistä virheistään, kuten läpisyöttelyn helppoudesta ja selostajien repliikkien toistuvuudesta. Pelistä myös puuttuu Tšekin ja Ukrainan maajoukkueet.
Anita (nimi)
Anita on naisen etunimi. Se on alkujaan espanjalainen ja italialainen muoto Anna-nimestä, mutta se on vakiintunut myös ainakin Suomen ja Ruotsin nimistöön. Vuoden 2019 loppuun mennessä se on Suomessa Digi- ja väestötietoviraston tietojen mukaan annettu 29 151 naiselle. Se oli Suomessa ja Ruotsissa suosittu nimi 1940–1950-luvulla. Nuorten naisten ja tyttöjen nimenä se ei nykyään ole kovin yleinen. Suomessa nimestä esiintyy harvinaisempana muoto Anitta. Anita on ollut Suomen ruotsinkielisessä kalenterissa vuodesta 1929 ja suomenkielisessä vuodesta 1973, ja molemmissa sen nimipäivä on 22. lokakuuta. Ruotsissa Anitan nimipäivä on 9. syyskuuta. Vuosina 1986–1992 se oli Ruotsissa 10. heinäkuuta.
Anitta
Anitta on muunnelma etunimestä Anita, joka taas on espanjalainen ja italialainen muoto Anna-nimestä. Suomessa nimi on vuoden 2019 loppuun mennessä annettu noin 5 420 naiselle. Anitta viettää nimipäivää 22. lokakuuta yhdessä Anjan, Anitan ja Anniinan kanssa. Almanakkaan se on otettu vuonna 1950. Anittan puhuttelumuotoja voivat olla esimerkiksi Ani, Nitta ja Niitta.
Saint Vincent ja Grenadiinit kesäolympialaisissa 2012
Saint Vincent ja Grenadiinit osallistui Lontoon olympialaisiin vuonna 2012 kolmen urheilijan joukkueella, jotka osallistuivat yleisurheiluun ja uintiin. Lipunkantajana avajaisissa toimi juoksija Kineke Alexander, joka toimi lipunkantajana jo toista kertaa, ja päättäjäisissä toinen juoksija Courtney Carl Williams. Kukaan Saint Vincent ja Grenadiinien joukkueesta ei päässyt kisoihin suorittamalla rajoja, eikä kukaan päässyt jatkoon alkuerästään. Maa jäi vieläkin odottamaan ensimmäistä olympiamitaliaan seitsemänsissä olympialaisissaan.
Ripsisaurikki
Ripsisaurikki (Galinsoga quadriradiata) on mykerökukkainen ruohokasvi. Se on kotoisin Etelä- ja Keski-Amerikasta, mistä se on levinnyt rikkakasvina muun muassa Eurooppaan.
Ripsisaurikin varsi on myös tyvestä karvainen. Sen mykeröperissä on kiharia ja siirottavia nystykarvoja. Valko- ja keltakukkaisen mykerön pohjussuomut ovat liuskattomia, tarhasaurikilla (Galinsoga parviflora) ne ovat kolmiliuskaisia.
Kasvojentunnistus
pienoiskuva|oikea|Hahmotelma kameran automaattisesta kasvojentunnistuksesta. Kasvojentunnistus on kasvojen tunnistamiseen perustuva biometrisen tunnistamisen ala. Kasvojentunnistusta käytetään tunnistautumiseen ja eri henkilöiden erottelemiseen.
Tekniikka
Aluksi ohjelma opetetaan tunnistamaan kasvot näyttämällä sille kuvia erilaisista kasvoista ja asioista, joissa ei ole kasvoja. Ohjelma käy läpi kasvokuvia ja etsii niistä kasvoja, jotka se tunnistaa toisistaan muun muassa kasvojen osien etäisyyden ja kasvojen pintarakenteen avulla. Tunnistettuja kasvoja verrataan kasvokuvia sisältävään tietokantaan, josta etsitään vastaavia kasvoja. Käyttämällä kolmiulotteista kasvokuvaa ihminen voidaan tunnistaa tehokkaammin kuin kaksiulotteisesta kuvasta, sillä siitä voidaan erottaa enemmän ihmistä yksilöiviä piirteitä. Kolmiulotteiseen kuvaan perustuvan kasvojentunnistuksen avulla ihminen voidaan tunnistaa myös sivukuvasta. Facebookin tekoälyä hyödyntävä DeepFace-teknologia kykenee tunnistamaan kaksiulotteisesta kuvasta kasvot luomalla niistä 3D-mallin, jonka eteenpäin käännettyjen kasvojen kasvonpiirteiden perusteella voidaan etsimään vastaavuuksia muista kuvista.
Henkilöiden erottelu, seuranta ja mainonta
Kasvojentunnistusta käytetään monissa kuvankäsittelyohjelmissa ja sosiaalisen median palveluissa eri henkilöiden erottelemiseen ja ryhmittelemiseen valokuvista sekä videoista. Kameroissa sitä käytetään yleensä pelkästään kasvojen tunnistamiseen kuvasta.
Automaattisena tunnistautumiseen perustuvaa kasvojentunnistusta voidaan käyttää laajojen ihmismassojen skannaamisen. Etelä-Walesin poliisi testasi sen käyttöä vuoden 2017 Mestarien liigan finaalissa. Reaaliaikaista automaattista kasvojentunnistusta on pidetty uhkana yksityisyydelle.
Kasvojentunnistusta voidaan käyttää kohdennettuun mainontaan tunnistamalla videokuvasta ihmisen perustietoja. Facebook käyttää palvelussaan automaattista kasvojentunnistusta, johon ei kysytä käyttäjän suostumusta. Tämän on arveltu luoneen maailman suurimman biometrisen tietokannan, jota käytetään yhdessä muun palvelun keräämän tiedon kanssa kohdennettuun mainontaan.
Tunnistautuminen
Kasvojentunnistusta voidaan käyttää muiden tunnistautumistapojen korvaajana tai niiden rinnalla rajatarkastuksissa ja tietokoneissa. Windows 10 sisältää biometrisen tunnistautumisen Windows Hello -palvelun, joka mahdollistaa tietokoneelle tunnistautumisen kasvojentunnistusta käyttämällä. Viranomaiset käyttävät kasvojentunnistusta tunnistautumiseen muun muassa lentokentillä. Australia on suunnitellut aloittavansa kesällä 2018 biometriseen tunnistautumiseen perustuvan matkustamisen nopeuttamiseen tähtäävän rajatarkistuskokeilun, jossa yhtenä vaihtoehtona on kasvojentunnistus. Samsung Galaxy S8 -puhelimesta pystyttiin pian julkaisun jälkeen kiertämään kasvojentunnistuksen perustuva lukitus näyttämällä valokuvaa, jossa oli puhelimen omistajan kasvot. Lisäksi kasvojentunnistukseen perustuvaa lukitusta voitaneen huijata ottamalla kasvokuva nukkuvan henkilön kasvoista.
Ilmeiden tunnistus
Kasvojentunnistusta voidaan käyttää yksinkertaisten perusilmeiden tunnistamiseen, millä pyritään yhdessä tekoälyn kanssa tunteiden tulkintaan. Tunteiden tulkitseminen ilmeistä on kuitenkin nykyisellään alkutekijöissään, eivätkä ilmeet ole välttämättä merkkejä aidoista tunteista.
Hymyntunnistus
Hymyntunnistus on kasvojentunnistukseen perustuva toiminto, joka ottaa valokuvan tunnistaessaan hymyilevät kasvot. Hymyntunnistuksella varustetulla kameralla kestää yleensä 1–1,5 sekuntia kuvan ottamiseen. Älypuhelimissa hymyntunnistus on yleensä vain etukamerassa.
Huutoniemen koulu
Huutoniemen koulu on Vaasassa sijaitseva peruskoulu, joka sijaitsee Huutoniemen kaupunginosassa. Vuonna 2019 koulussa on 386 oppilasta. Huutoniemen koulu on tyypillinen suomalainen alakoulu, jossa opetetaan oppilaita aina ensimmäisestä luokasta kuudenteen luokkaan asti. Koulun rehtori on Anne Kärki.
Passo del San Bernardino
Sola on ikivanha kulkureitti Alppien yli ja Valais’sta itään. . Solan eteläpuolella 1 600 metrin korkeudessa on San Bernardinon kylä, jonka alueella on todennäköisesti jo esiroomalaisella ajalla ollut asutusta.
Solatie on suljettu talvisin. Solan alapuolelle avattiin vuonna 1967 San Bernardinon maantietunneli, joka on auki ympäri vuoden.
Melissa Disney
Melissa Disney on yhdysvaltalainen ääninäyttelijä, joka tunnetaan useiden mainosten ja animaatioiden ääniroolien lisäksi Yhdysvaltojen käytetyimpänä naisäänenä trailereissa. Disney palkittiin muun muassa Golden Trailer gaalassa parhaasta äänityöstä elokuvan Valentine trailerissa. Äänityön ohella hän on näytellyt lyhytelokuvissa ja mainoksissa.
Hän on kaukaista sukua Walt Disneyn suvulle.
Abhasian sota (1998)
Vuoden 1998 Abhasian sota tapahtui Galin alueella Abhasiassa, kun etniset georgialaiset kapinoivat Abhasian hallitusta vastaan. Sotaa kutsutaan joskus Abhasian kuuden päivän sodaksi.
18 kuukautta ennen sotaa georgialaiset puolisotilaalliset joukot hyökkäilivät järjestelmällisesti Venäläisten joukkojen ja Abhasian armeijan kimppuun.
Seppänen
Seppänen on suomalainen sukunimi, joka on muun muassa seuraavilla henkilöillä:
Abhasian sota (1998)
18 toukokuuta georgialaiset tappoivat noin 12 abhasialaista poliisia yllätyshyökkäyksessä Repin kylässä. Seuraavana päivänä abhasialaiset joukot tekivät kostoksi hyökkäyksiä jotka johtivat 10-12 kuolemaan ja sissien perääntymiseen rajan yli. Seuraavina päivinä tapahtui pieniä yhteenottoja, kun Abhasian sisäministeriö lähetti 800 miestä Galiin.
22 toukokuuta osapuolet allekirjoittivat aselevon, jota rikottiin heti seuraavana päivänä, kun Tskhirin kylässä tapahtuneessa taistelussa kuoli 4 ihmistä. Seuraavana kolmena päivänä tapahtui ankaraa taistelua ja ITAR-TASS ilmoitti 40 Abhasialaisen sotilaan, 4 georgialaisen sotilaan, ja yli 20 georgialaisen siviilin kuolleen.
25 toukokuuta Georgian ja Abhasian ulkoministerit allekirjoittivat uuden aselepo-sopimuksen jonka piti tulla käytäntöön kello 6:00, mutta taistelu jatkui. 26 ja 27 toukokuuta välisenä yönä Abhasialaiset häätivät viimeiset Georgialaiset sissit maasta.
Georgian oppositio syytti presidentti Eduar Shevardnadzea sodan häviämisestä, koska hän ei antanut sisseille armeijan tukea. Shevardnadze sanoi että yksi syistä siihen ettei armeijaa lähetetty oli se että se ei ollut valmis taisteluun.
Kefoditsiimi
Kefoditsiimi (C20H20S4N6O7) on kefalosporiineihin kuuluva orgaaninen yhdiste. Sitä käytetään lääketieteessä antibioottina.
Ominaisuudet ja käyttö
Kefoditsiimi on optisesti aktiivista ja sen ominaiskiertokyky on -55,9. Kefoditsiimi on niin sanottu kolmannen sukupolven kefalosporiini ja sen antibioottiset ominaisuudet perustuvat bakteerin soluseinän synteesin estämiseen. Lääkeaine on suhteellisen laajakirjoinen ja sen teho on samankaltainen kefotaksiimin kanssa tai hieman sitä heikompi. Kefoditsiimillä on muista kefalosporiineista poiketen immuunipuolustusta muuntelevia ominaisuuksia. Se esimerkiksi aktivoi fagosyyttejä ja vähentää sytokiinien tuotantoa. Tosin vaikutukset ovat osin kiistanalaisia. Aine annostellaan ruiskeena lihakseen tai suoneen. Sitä voidaan käyttää hengitysteiden infektioiden ja virtsatulehdusten hoidossa.
Haittavaikutukset
Kefoditsiini on useimmiten hyvin siedetty lääkeaine. Mahdollisia haittavaikutuksia voivat olla pistokohdan kipu, ihottuma ja ruuansulatuselimistön oireet.
Sudenhetkellä / Vantaan kokoinen yksinäisyys
”Sudenhetkellä / Vantaan kokoinen yksinäisyys” on Jannika B:n 3. maaliskuuta 2017 julkaistu tuplasingle. Kumpikaan kappaleista ei yltänyt listosijoituksiin.
Kappaleet ovat kaksiosainen tarina, joka antaa äänen yksinäisyydelle ja samalla rohkeudelle. ”Sudenhetkellä” kappale kertoo rohkeudesta. "Ihmisen ei pitäisi esittää niin vanhaa, etteikö voisi pyytää toiselta apua". ”Vantaan kokoinen yksinäisyys” taas kertoo siitä kuinka paljon yksinäisiä ihmisiä Suomessa on.
Tytärsaaren majakka
Tytärsaaren majakka sijaitsee Tytärsaaressa, Suomenlahden itäosassa, 75 kilometriä Kotkasta etelään ja noin 18 kilometriä Suursaaresta eteläkaakkoon. Majakka rakennettiin vuonna 1904 ja rakennusmateriaalina käytettiin tiiltä. Majakka on nykyisin Venäjän Leningradin alueella.
Suomen suuriruhtinaskunnan aika
Venäläiset rakensivat saaren luoteisosaan 24 meträ korkean Suur-Tytärsaaren tiilimajakan vuonna 1904. Majakan loiston korkeus merenpinnasta oli 75 metriä. Majakan miehitys oli majakkamestari ja neljä majakanvartijaa. Tytärsaaren majakan valonlähteenä toimi petrolilamppu, jossa oli kaksi sydäntä. Vilkkulaitteena toimi neljään pääilmansuuntiin erilaista valomerkkiä lähettävä, ruotsalainen von Otterin tekniikasta kopioitu monimutkainen laitteisto. Se vaati jatkuvaa valvontaa, ja venäläiset sijoittivatkin majakkamestariksi eläkkeellä olevan kenraalin.
Suomen itsenäisyyden aika
Vuonna 1918 majakkamestari korvattiin suomalaisella, ja 1930-luvulta majakkaa hoitivat tytärsaarelaiset eikä ulkopaikkakuntalaisia enää käytetty.
Toinen maailmansota
Saaret tyhjennettiin evakuointikäskyllä asukkaista ennen talvisotaa 11. lokakuuta 1939, mutta majakkaa ei tuhottu.
Holger Danske
thumb|Holger Dansken patsas Kronborgin linnassa Holger Danske on tanskalainen tarusankari ja Tanskan kansallishenkilöitymä, joka nukkuu vuoren sisässä ja palaa auttamaan Tanskaa sen joutuessa hätään. Tarinoiden mukaan hän nukkuu holvissa Kronborgin linnan alla, ja hänen partansa on vuosien saatossa kasvanut kiinni lattiaan.
Holger Danske on lisäksi tärkeä hahmo Ranskan keskiaikaisissa chanson de geste –runoelmissa. Niissä hänen nimensä on Ogier de Danemarche. Hänen tarinansa kerrotaan Geste de Doon de Mayence –syklissä, joka käsittelee Kaarle Suuren vasallien kapinoita feodaaliherraansa vastaan. Ogier de Danemarchen nimi on saattanut alun perin viitata Ardennien rajamaille eikä Tanskaan, vaikka häntä kutsutaankin runoissa Tanskan kuninkaan Gaufreyn pojaksi. Ogier esiintyy myös runoelmissa La Chevalerie Ogier de Danemarche ja Les Enfances Ogier. Hän saattaa myös olla sama hahmo kuin Rolandin laulun Ogier le Danois.
Yö (Antonionin elokuva)
Yö (La notte) on Michelangelo Antonionin elokuva vuodelta 1961. Se on keskimmäinen osa trilogiassa, jonka ensimmäinen elokuva on Seikkailu ja kolmas Kuumetta. Elokuva sai Kultainen karhu -palkinnon 11. Berliinin elokuvajuhlilla, ja elokuvaohjaaja Stanley Kubrick nimesi sen yhdeksi kymmenestä suosikkielokuvastaan.
Elokuva on Antonionin mustavalkoinen mestariteos trilogiassa, joka käsittelee vieraantumista ja yksinäisyyttä. Henkilöhahmot harhailevat Milanossa, jonka talot ja tilat tukevat kerrontaa. Päähenkilö on kirjailija Giovanni (Marcello Mastroianni), joka on saanut juuri kauppoihin uuden kirjansa, mutta on joutunut umpikujaan sekä suhteessaan kirjailijantyöhön että vaimoonsa Lidiaan (Jeanne Moreau). Kirjailijan marxilainen kustantaja on sairaalassa kuolemaisillaan, mutta kirjan julkistamisjuhlassa rikas liikemies haluaisi palkata hänet kirjoittamaan yrityksensä historian. Giovanni flirttailee liikemiehen tyttären Valentinan (Monica Vitti) kanssa. Elokuva päättyy siihen että pariskunta näyttäisi palaavan yhteen.
Vielä yhdet Chelsea?
Vielä yhdet Chelsea? on Suomessakin esitetty yhdysvaltalainen television komediasarja. Sen on luonut Dottie Zicklin and Julie Ann Larson ja se perustuu Chelsea Handlerin vuoden 2008 kirjaan.
Pääosaa näyttelee Laura Prepon.
Pillua aloittelijoille
Pillua aloittelijoille on Reetta Aallon käsikirjoittama ja ohjaama lyhyt animaatioelokuva vuodelta 2015. Se on neliminuuttinen opetuselokuva naisen sukupuolielimistä ja seksuaalisuudesta. Elokuva voitti vuonna 2016 Animatricks-animaatiofestivaalin kotimaisten elokuvien sarjan. Se voitti 189 000 äänellään ylivoimaisesti myös Yleisradion dox@net-verkkoäänestyksen nimeltä KLIKkaussota, jossa viisi lyhytelokuvan tekijää yritti luoda teoksistaan nettihitin.
Ralph Gräsbeck
Armas Ralph Gustaf Gräsbeck (6. heinäkuuta 1930 Helsinki – 22. tammikuuta 2016 Espoo) oli suomalainen lääkäri ja kliininen biokemisti (laboratoriolääkäri).
Pillua aloittelijoille
Reetta Aalto kertoo miettineensä valistuselokuvan tekoa pitkään, sillä monien tutkimusten mukaan nuoret miehet eivät tunne naisen anatomiaa. Yleisradion dox@net-projekti tarjosi tilaisuuden toteuttaa tämä pieni valistuselokuva.
Ralph Gräsbeck
Henkilöhistoria
Gräsbeckin vanhemmat olivat lääkäri Armas Rafael Heikki Gräsbeck ja Mary Tyyni Lehtiö ja puoliso vuodesta 1954 Christina Ebba Margareta Strömberg. Gräsbeck tuli ylioppilaaksi 1947, suoritti lääketieteen lisensiaatin tutkinnon 1953 ja väitteli tohtoriksi 1956. Kliiniseen kemiaan, jonka dosentti hän oli vuodesta 1959, hän erikoistui lääkärinä 1961.
Pillua aloittelijoille
Elokuvan animoijina ovat toimineet Jan Andersson, Maria Björklund ja Leena Jääskeläinen. Äänisuunnittelu on Mika Niinimaan ja selostus Tiina Luoman. Elokuvan tuottajana toimi Elina Pohjola.
Ralph Gräsbeck
Ammattiura
Gräsbeck toimi 1950-luvulla biokemian tutkijana Baltimoressa Yhdysvalloissa Johns Hopkinsin yliopistossa sekä Tukholmassa Karoliiniseen instituuttiin kuuluvassa Lääketieteellisessä Nobel-instituutissa. Vuosina 1960–1990 hän toimi Helsingin kaupungin Marian sairaalan laboratorioylilääkärinä. Hän oli yksi Minervasäätiön ja Lääketieteellisen tutkimuslaitoksen Minervan perustajista. Laitoksen johtajana hän toimi vuosina 1971–1993 ja toimi senkin jälkeen siellä vanhempana tutkijana. Hänen aloitteestaan perustettiin Medix-niminen yksityinen kliininen laboratorio (nyk. Yhtyneet Medix Laboratoriot), jonka osakkeet lahjoitettiin Minervasäätiölle. Gräsbeck toimi Wisconsinin yliopiston vierailevana professorina 1969 ja vuosina 1993–1997 Kuwaitin yliopiston lääketieteellisen biokemian professorina.
Gräsbeck on tutkijana ehkä tunnetuin siitä, että hän löysi ja selvitti suomalaiseen tautiperintöön kuuluvan Imerslund-Gräsbeckin taudin oireyhtymän. Työtovereineen hän teki lukuisia havaintoja koskien B12-vitamiinin eli kobalamiinin aineenvaihduntaa ja sen häiriöitä. Hän osallistui myös muun muassa lapamadon aiheuttaman anemian selvittämiseen, eristi ihmisen mahanesteestä nk. intrinsic factor -tekijän eli sisätekijän ja kuvasi R-proteiinin (jota nykyään kutsutaan haptokorriiniksi). Hän loi myös käsitteen viitearvo (engl. reference value), joka korvaa epäloogisen käsitteen normaaliarvo. Lisäksi hän julkaisi tutkimuksia muun muassa tekijöistä, jotka aiheuttavat valkosolujen jakautumisen (nk. lymfosyyttimitogeenit), hemiä eli rauta-porfyriinia sitovasta reseptorista ja vanhasta lääketieteellisestä kirjallisuudesta.
Huomionosoitukset
Gräsbeck, joka toimi puheenjohtajana ja hallituksen jäsenenä lukuisissa kotimaisissa, pohjoismaisissa ja kansainvälisissä järjestöissä, oli monen järjestön kunniajäsen ja sai erilaisia kunnianosoituksia. Hänet muun muassa kutsuttiin perustajajäseneksi Johns Hopkins Society of Scholars -yhdistykseen, valittiin Suomen Tiedeseura-akatemian ja Puolan Tiedeakatemian jäseneksi, hän sai Suomen Leijonan komentajan kunniamerkin sekä Suomen Tiedeseuran hopeamitalin ja hänet promovoitiin ranskalaisen Nancyssa sijaitsevan Poincaré-yliopiston kunniatohtoriksi. Professorin arvonimen hän sai vuonna 1982.
Anja Elenius-Pantzopoulos
Anja Inkeri Elenius-Pantzopoulos, myöh. Elenius (21. heinäkuuta 1914 Pielisjärvi – 30. kesäkuuta 2009 Turku) oli suomalainen lastenkirjailija ja suomentaja.
Suomennoksia
Nimellä Anja Elenius:
Adrián Colunga
Adrián Colunga Pérez (s. 17. marraskuuta 1984 Oviedo, Espanja) on espanjalainen jalkapalloilija. Hän edusti vuonna 2018 päättyneellä pelaajaurallaan Espanjan La Ligassa Recreativoa, Zaragozaa, Getafea, Sporting Gijónia ja Granadaa sekä muilla sarjatasoilla myös useita muita joukkueita. Hän pelasi yhdellä kaudella Englannin mestaruussarjassa sekä uransa lopulla Kyproksen ja Intian pääsarjoissa. Hän oli pelipaikaltaan hyökkääjä.
Seurajoukkueura
Colunga on Sporting Gijónin kasvatti. Hän teki ensiesiintymisensä ammattilaisurallaan Segunda División B:ssä pelanneessa Marino de Luancossa, jossa hän pelasi lainasopimuksella. Kaudeksi 2004–2005 hän siirtyi Sporting Gijónin reservijoukkueeseen.
Tammikuussa 2006 hänet vapautettiin sopimuksestaan, jonka jälkeen hän edusti neljänneksi korkeimman ja kolmanneksi korkemman sarjatason joukkueita. Kaudeksi 2007–2008 Colunga siirtyi Las Palmasiin, joka pelasi Segunda Divisiónissa. Hän pelasi kauden aikana 34 ottelua ja teki niissä 13 maalia.
Vuonna 2008 Colunga myytiin Recreativo de Huelvaan 2,7 miljoonan euron siirtokorvauksella. Sopimus oli pituudeltaan nelivuotinen. Ensiesiintymisensä joukkueessa hän teki 31. elokuuta 2008 ottelussa Real Betisiä vastaan. Samaisessa ottelussa hän onnistui myös maalinteossa. Colunga jäi Recreativon historiaan 21. joulukuuta 2008, kun hän onnistui rangaistuspotkusta Deportivo La Coruñaa vastaan, tehden näin neljännen perättäisen maalinsa eri otteluissa.
23. tammikuuta 2010 henkilökohtaisten ongelmiansa takia, Colunga siirtyi kauden loppuun asti kestävällä lainasopimuksella Real Zaragozaan. Osana kauppaa Braulio matkasi Recreativoon. Hän teki ensimmäisen maalinsa Tenerifeä vastaan. 21. maaliskuuta 2010 Colunga teki kaksi maalia Barcelonaa vastaan.
5. elokuuta 2010 Colunga siirtyi Getafeen 2,5 miljoonan euron siirtokorvauksella. Samaan aikaan Getafesta Recreativoon siirtyi Kepa.
Jemini
Jemini oli englantilainen pop-yhtye Liverpoolista, jonka muodostivat Chris Cromby ja Gemma Abbey. Yhtye edusti Britanniaa Eurovision laulukilpailussa 2003 Latviassa laululla Cry Baby. Yhtye sijoittui viimeiselle sijalle eikä saanut ainuttakaan pistettä. Tämä oli ensimmäinen kerta koko Ison-Britannian viisuhistorian aikana, kun se ei saanut yhtäkään pistettä.
Adrian
Adrian on latinalaisperäinen miehen etunimi. Nimi johtuu Adrianmeren rannalla Pohjois-Italiassa sijaitsevan Adrian (Hadrian) kaupungin nimestä, josta myös meri on saanut nimensä. Roomalaisaikana nimi esiintyi muodossa Hadrianus, joka oli myös erään Rooman keisarin sekä kuuden paavin nimenä.
Suomessa nimi Adrian on vuoden 2019 loppuun mennessä annettu 2 546 miehelle sekä alle 15 naiselle.
Suomenruotsalaisen kalenterin mukaan Adrianin nimipäivä on 4. maaliskuuta. Nimen suomalaisia muunnelmia ovat Ari, Atro ja Arsi, joiden nimipäivä on samana päivänä.
Adrian sukunimenä
Adrian on myös seuraavien henkilöiden sukunimi:
Mikko Piirainen
Mikko Jalmari Piirainen (1899 Nurmes – 1998 Nurmes) oli suomalainen runoilija.
Runo-Mikko Piirainen asui Nurmeksen Vaarakylässä.
Erikoislääkäri
Erikoistuminen
Kuusivuotisen lääketieteen lisensiaatin tutkinnon suorittanut, Valviran laillistama lääkäri voi erikoistua johonkin lääketieteen erikoisalaan ammatillisessa jatkokoulutuksessa. Erikoislääkärikoulutukseen on pitkään sisältynyt erikoistumisalasta riippuen 5 tai 6 vuotta työssäoppimista, minkä lisäksi on vaadittu vähintään kurssimuotoisia teoriaopintoja ja 10 opintopistettä lähijohtamiskoulutusta. Työssäoppiminen on käytännössä valvottua palkallista osallistumista normaaliin erikoislääkärin työhön, ja sen tarkoituksena on erikoislääkärin tarvitsemien käytännön taitojen ja teoriatietojen omaksuminen. Kaikkiin erikoislääkärikoulutusohjelmiin sisältyy 9 kuukautta työskentelyä perusterveydenhuollossa, yleensä terveyskeskuksessa. Erikoislääkärikoulutuksen on suoritettu valtakunnallinen erikoislääkärikuulustelu. Vuonna 2019 voimaan tullut uudistus tulee muuttamaan erikoislääkärikoulutuksen suoritusta aiempaa enemmän osaamisperustaiseksi aiemman aikaperustaisuuden sijaan. Uudistuksen käyttöönoton ja toteutuksen suhteen eletään vielä vuonna 2023 siirtymävaihetta, sillä erikoistumiskoulutuksessa on sekä vanhan, että uuden koulutusohjelman aikana erikoistumisensa aloittaneita lääkäreitä.
Suomen lääketieteellisissä tiedekunnissa annetaan ammatillista jatkokoulutusta 50 eri erikoisalalla sekä kuudella hammaslääketieteellisellä erikoisalalla.
Lista erikoisaloista
Suluissa kyseisen erikoisalan työikäisten erikoislääkäreiden määrä Suomessa 2016
Erikoisalojen jako
Erikoisalojen jako vaihtelee maa- ja maanosakohtaisesti. Yleisellä tasolla erikoisaloja voidaan jakaa esim. konservatiivisiin, operatiivisiin ja diagnostisiin erikoisaloihin.
Linajärv (Jõuga)
Linajärv (myös Jõugu järv, 3. Jõuküla järv) on Virossa Itä-Virumaalla Alutagusen kunnan Jõugan kylässä sijaitseva järvi. Se on umpijärvi, joka on yksi Jõugajärvistä.
Erikoislääkäri
Erikoisalojen jako
Laajojen erikoisalojen, erityisesti kirurgian ja sisätautien sisällä on suppeita erikoisaloja, joita ovat muun muassa gastroenterologia, endokrinologia ja kardiologia (sisätautisia aloja) ja vatsaelinkirurgia, verisuonikirurgia ja ortopedia ja traumatologia (kirurgisia aloja).
Linajärv (Jõuga)
Maantietoa
Järvi on 200 metriä pitkä, 70 metriä leveä, ja sen pinta-ala on 1,1 hehtaaria. Se muodostaa kahden muun järven kanssa järviryhmän, joka sijaitsee Iisakun kautta kulkevalla harjujaksolla. Vaikka järvet sijaitsevat lähekkäin, niiden välillä ei ole ojia tai puroja. Järven ympärillä kohoavat kymmenmetriset jyrkät rinteet. Myös järven rannat ovat jyrkkiä ja järven syvyys on 5 metriä. Se on saareton ja autio, vaikka sen eteläpäähän tuleekin metsätie. Jõugasta Kuremäelle johtava maantie ohittaa järven sen luoteispuolelta.
Luontoarvoja ja luokittelu
Järvi on Vesipolitiikan puitedirektiivin (VPD) luokituksen (VRD 5) mukaan veden kovuuden osalta pehmeävetinen järvi, jonka vedenväri on vaalea. Järvi luokitellaan limnologisesti oligotrofiseksi järveksi, jolla tarkoitetaan ravinnetasoltaan karua järveä (, OL). Silloin järven vedessä on vähän ravinteita ja siksi vedessä elävien bakteerien ja levien yhteinen biomassa jää myös pieneksi. Koko ravintoketju, joka on riippuvainen järven perustuotannon tarjonnasta, kärsii ravinnon vähyydestä ja silloin hyönteisten ja kalojen sekä laji- että yksilömäärät jäävät vähäisiksi.
Erikoislääkäri
Anestesiologia ja tehohoito
Anestesiologia ja tehohoito sisältää seuraavat osa-alueet:
Linajärv (Jõuga)
Luontoarvoja ja luokittelu
Jõugan järviryhmässä ovat myös Pesujärv ja Liivjärv. Ne ovat kaikki syntyneet viime jääkauden jälkeen Pesujärven yhteydessä esitetyllä tavalla. Järvet sijaitsevat vierekkäin, mutta niiden välillä ei ole ojia. Ne ovat siis umpijärviä. Järven vesi tulee sadannasta ja pohjavedestä. Koska sen vesi ei vaihdu, jäävät järveen joutuneet ravinteet sinne. Järvet ovat olleet oligotrofisia, mutta ihmisten käyttäytymisen vuoksi ne ovat hitaasti rehevöitymässä. Järvessä elää vain ruutana eikä muita kalalajeja ei ole tavattu. Järvissä on paksu mutapohja, mutta ovat silti vielä yli 5–9 metriä syviä. Kesäisin järvissä korostuu vihreä vedenväri, mikä johtuu levien (Gonyostomum semen) suuresta määrästä. Mainittu levä ja järvessä elävät harvasukasmadot ja äyriäiset ovat reliktejä viime jääkaudelta.
Erikoislääkäri
Foniatria
Foniatria eli puhe- ja äänihäiriöt on itsenäinen lääketieteen erikoisala, jonka piiriin kuuluvat Euroopan foniatriliiton määritelmän mukaan puheen, kielen ja äänen häiriöt sekä kuulovammat silloin kun niihin liittyy edellä mainittuja häiriöitä. Foniatrian lähtökohtana on siis kommunikaatiohäiriön oire, eikä esimerkiksi anatomisesti määritelty elimistön osa. Foniatriselle toiminnalle on tyypillistä moniammatillinen tiimityö yhdessä muiden lääkärien, puheterapeuttien, neuropsykologien, toimintaterapeuttien, sosiaalityöntekijöiden, hoitajien ja monen muun ammattiryhmän kanssa.
Iho- ja sukupuolitaudit
Iho- ja sukupuolitaudit vastaa nimensä mukaisesti ihotautien ja sukupuolitautien tutkimuksen ja hoidon tarpeisiin.
Linajärv (Jõuga)
Vesistösuhteita
Linajärv katsotaan kuuluvan Alajõen valuma-alueeseen, vaikka sillä ei olekaan laskuojaa. Alajõgi laskee Peipsijärven pohjoisosan länsirantaan. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.
Erikoislääkäri
Fysiatria
Fysiatria sivuaa läheisesti muita erikoisaloja kuten muun muassa reumatologiaa, neurologiaa, ortopediaa ja työterveyshuoltoa. Alaan kuuluu sekä polikliinistä toimintaa, joka painottuu tuki- ja liikuntaelinsairauksien ja -vaivojen (TULES) diagnostiikkaan, non-operatiiviseen hoitoon ja kuntoutukseen, että osastotoimintaa, joka painottuu vaikeavammaisten kuntoutukseen ja yleisemmin kuntoutuslaitostoimintaan. Tärkeinä osa-alueina ovat erilaiset apuvälineet ja raaja-amputaatioiden jälkeinen protetisointi kuntoutuksineen. Erikoisala toimii läheisessä yhteistyössä muiden hoitoalan edustajien kuten fysioterapeuttien, toimintaterapeuttien, psykologien, sosiaalityöntekijöiden ja apuvälineteknikoiden kanssa. Tehtäväkenttään kuuluvat myös työkykyarviot, lääkinnälliset sekä ammatilliset kuntoutusarviot ja kuntoutustutkimus.
Kirurgia
Kirurgian aloihin kuuluu mm. vatsaelinkirurgia, käsikirurgia, ortopedia ja traumatologia, plastiikkakirurgia, sydän- ja rintaelinkirurgia, urologia sekä verisuonikirurgia
Sanan kirurgia alkuperä juontaa kreikkalaisista sanoista cheiros (käsi) ja ergon (työ). Kirurgia pyrkii siis vammojen ja sairauksien parantamiseen käsityönä. Alun perin Hippokrateen aikana lääkäri ei veitseen tarttunut vaan tätä varten olivat veitsen omistavat parturit ja suomessa välskärit.
Kirurgisten toimenpiteiden moninaisuus on johtanut perinteisen yleiskirurgian pirstoutumiseen kaikkiaan 11 erikoisalaan. Tähystyskirurgian ja mini-invasiivisen kirurgian osuus viimeisen 20 vuoden aikana lisääntynyt moninkertaisesti ja korvaa perinteistä kirurgiaa, jossa elimistön sisään mennään viilloista ja toimenpiteet tehdään suorassa näkökontrollissa. Kirurgiset erikoisalat muuttuvat kehityksen mukana. Nykyaikainen (sisätautioppiin kuuluva) kardiologia ja sydänkirurgia ovat esimerkiksi lähentyneet toisiaan, ja osa tehtävistä toimenpiteistä on molempien erikoisalueiden osaamista. Vähemmän kajoamien hoitojen kehittymisen myötä joidenkin sairauksien leikkaushoidon tarve on vähentynyt. Myös sepelvaltimo-ohitusleikkausten tarve on vähentynyt elintapojen muutosten, uusien tehokkaiden lääkehoitojen sekä etenkin suonensisäisten toimenpiteiden, kuten pallolaajennuksen seurauksena.
Erityistason vaativasta kirurgiasta sekä tietyistä valtakunnallisista velvoitteista kuten elinsiirroista, rytmihäiriökirurgiasta, vaikeiden palovammojen hoidosta sekä huuli- ja suulakihalkioiden hoidosta vastaa Suomessa Helsingin ja Uudenmaan sairaanhoitopiiri.
Korva-, nenä- ja kurkkutaudit
Suuri osa korva-, nenä- ja kurkkutaudeista hoidetaan perusterveydenhuollossa (yleislääkärit ja työterveyslääkärit. Erikoislääkäreille lähetetään mm. toistuvat korva- ja hengitystietulehdukset, erilaiset kuuloaistin sairaudet, krooninen nuha ja nenän tukkoisuus, uusiutuvat nielutulehdukset, sekä kasvaimista kärsivät potilaat. Suurin osa erikoisalan toimenpiteistä tehdään päiväkirurgisesti: potilas tulee leikkaukseen aamulla ja kotiutuu samana päivänä. Kaikkien yksiköiden toimintaan liittyy olennaisena osana kuulokeskus tai -asema. Niissä tutkitaan korvan ja tasapainoelimen toimintaa sekä suunnitellaan ja toteutetaan aikuispotilaiden kuulonkuntoutus.
Naistentaudit
Yleisimpiä syitä naistentautiklinikoille tuloon ovat: